બે શહેરો – મોરબી તથા અમદાવાદમાં કપડા વિતરણનો કાર્યક્ર્મ પૂર્ણ થયા બાદ હવે વારો હતો ભાવનગરનો. ભાવનગર શહેરમાં મુખ્ય આયોજનકર્તા ભાનગર રહેવાસી તબિબ વિદ્યાર્થી મોહિત મકવાણા હતા. મોહિત મકવાણા હાલમાં બી. જે. મેડિકલ કોલેજ, અમદાવાદ ખાતે એમ.બી.બી.એસ.માં અભ્યાસ કરી રહ્યા છે. ૧૭ ઓક્ટોબર ૨૦૧૫ના રોજ ભાવનગર ખાતે રવાપરી સર્કલ પાસે આવેલી મહાત્મા ગાંધી લેપ્રસી કોલોનીમાં વસતાં જરુરીયાત મંદ પરિવાર માટે આ કાર્યક્રમનું આયોજન કરવામાં આવ્યું હતું. આ કાર્યક્રમમાં મોહિત સાથે સ્પંદન ટ્રસ્ટના સદસ્યો તથા તબીબ વિદ્યાર્થીઓ મેહા પાઠક, કિરણ દાયાણી, મયુર બદ્રેશિયા, દિપક પટેલ, ફોરમ દોશી, નિરાલી દવે, અક્ષય ચલાળિયા, શિતલ ચલાળિયા, માસુમા કાસિદ તથા મિલી કાકડીયાએ સહકાર આપ્યો. આ કાર્યક્રમમાં જરૂરિયાતમંદને ૧૨૫ જોડી કપડાનું વિતરણ કરવામાં આવ્યું હતું. અહીં પણ કાર્યક્રમ સફળ રીતે પૂર્ણ થયો. ભાવનગર દિવ્ય ભાસ્કર દ્વારા આ કાર્યક્રમની પ્રેસનોટથી સરાહના કરવામાં આવી.